**NARIADENIE VLÁDY**

# Slovenskej republiky

z ........ 2018,

**ktorým sa ustanovujú podmienky na poskytnutie investičnej pomoci, maximálna intenzita investičnej pomoci a výška investičnej pomoci v regiónoch Slovenskej republiky**

Vláda Slovenskej republiky podľa § 29 ods. 1 zákona č. ..../2018 Z. z. o regionálnej investičnej pomoci a o zmene a doplnení niektorých zákonov nariaďuje:

Investičná pomoc sa poskytuje v regiónoch[[1]](#footnote-1))

1. Západné Slovensko okrem Bratislavského kraja,
2. Stredné Slovensko,
3. Východné Slovensko.
4. Okresy v regióne Západné Slovensko sú na účely tohto nariadenia vlády
5. okresy Trnavského kraja,[[2]](#footnote-2))
6. okresy Trenčianskeho kraja,[[3]](#footnote-3))
7. okresy Nitrianskeho kraja.[[4]](#footnote-4))
8. Okresy v regióne Stredné Slovensko sú na účely tohto nariadenia vlády
9. okresy Žilinského kraja,[[5]](#footnote-5))
10. okresy Banskobystrického kraja.[[6]](#footnote-6))
11. Okresy v regióne Východné Slovensko sú na účely tohto nariadenia vlády
12. okresy Košického kraja,[[7]](#footnote-7))
13. okresy Prešovského kraja.[[8]](#footnote-8))
14. Na účely príspevku na nové pracovné miesta a na účely § 10 ods. 1 nariadenia sa okresy Slovenskej republiky rozdeľujú podľa miery nezamestnanosti[[9]](#footnote-9)) do týchto zón
15. zóna A, okresy s mierou evidovanej nezamestnanosti najviac 100 % priemernej miery evidovanej nezamestnanosti v Slovenskej republike,
16. zóna B, okresy s mierou evidovanej nezamestnanosti vyššou ako 100 % a nižšou ako 135 % priemernej miery evidovanej nezamestnanosti v Slovenskej republike,
17. zóna C, okresy s mierou evidovanej nezamestnanosti najmenej 135 % a nižšou ako 160 % priemernej miery evidovanej nezamestnanosti v Slovenskej republike,
18. zóna D, okresy s mierou evidovanej nezamestnanosti najmenej 160 % priemernej miery evidovanej nezamestnanosti v Slovenskej republike.
19. Pre zaradenie okresu do zón podľa odseku 4 sa porovnáva
20. miera evidovanej nezamestnanosti v okrese hlavného miesta realizácie investičného zámeru za kalendárny rok predchádzajúci kalendárnemu roku, v ktorom bola Ministerstvu hospodárstva Slovenskej republiky doručená žiadosť o investičnú pomoc, a
21. aritmetický priemer miery evidovanej nezamestnanosti v okrese hlavného miesta realizácie investičného zámeru za kalendárny rok predchádzajúci kalendárnemu roku, v ktorom bola Ministerstvu hospodárstva Slovenskej republiky doručená žiadosť o investičnú pomoc a miery evidovanej nezamestnanosti s ním susediacich okresov za rovnaké obdobie.
22. Do zón podľa odseku 4 sa okres zaradí podľa toho, ktorá hodnota podľa odseku 5 je vyššia.
23. Na účely zaradenia do zón podľa odseku 4 sa okresy Košice I, Košice II, Košice III a Košice IV považujú za susediace okresy.
24. Okres, ktorý je najmenej rozvinutým okresom[[10]](#footnote-10)) ku  dňu podania žiadosti o investičnú pomoc na Ministerstvo hospodárstva Slovenskej republiky, sa zaraďuje do zóny podľa odseku 4 písm. d).
25. Maximálna intenzita investičnej pomoci pre investičný zámer s oprávnenými nákladmi do 50 miliónov eur nesmie počas čerpania investičnej pomoci v jednotlivých regiónoch presiahnuť hodnoty vyjadrené ako percentuálny podiel z celkovej výšky oprávnených nákladov investičného zámeru podľa prílohy č. 4.
26. Ak je investičný zámer s oprávnenými nákladmi do 50 miliónov eur realizovaný mikropodnikom, malým podnikom alebo stredným podnikom[[11]](#footnote-11)), možno intenzitu investičnej pomoci podľa prílohy č. 4 zvýšiť pre mikropodniky a malé podniky o 20 % a pre stredné podniky o 10 %.

Maximálna výška investičnej pomoci pre investičný zámer s oprávnenými nákladmi nad 50 miliónov eur nesmie počas čerpania investičnej pomoci presiahnuť upravenú výšku pomoci vypočítanú pre časť oprávnených nákladov

1. do 50 miliónov eur 100 % maximálnej intenzity investičnej pomoci uplatniteľnej v danom regióne podľa prílohy č. 4,
2. prevyšujúcich 50 miliónov eur a dosahujúcich najviac 100 miliónov eur 50 % maximálnej intenzity investičnej pomoci uplatniteľnej v danom regióne podľa prílohy č. 4,
3. prevyšujúcich 100 miliónov eur 34 % maximálnej intenzity investičnej pomoci uplatniteľnej v danom regióne podľa prílohy č. 4.
4. Maximálna výška dotácie na dlhodobý hmotný majetok a dlhodobý nehmotný majetok nesmie v jednotlivých regiónoch Slovenskej republiky presiahnuť hodnoty podľa prílohy č. 5 vyjadrené ako percentuálny podiel z oprávnených investičných nákladov.[[12]](#footnote-12))
5. Maximálna výška úľavy na dani z príjmov nesmie v jednotlivých regiónoch Slovenskej republiky presiahnuť hodnoty podľa prílohy č. 6 vyjadrené ako percentuálny podiel z oprávnených nákladov,[[13]](#footnote-13)) ak sú splnené podmienky podľa osobitného predpisu.[[14]](#footnote-14))
6. Maximálna výška príspevku na vytvorené nové pracovné miesta nesmie v okresoch jednotlivých regiónov Slovenskej republiky presiahnuť hodnoty podľa prílohy č. 7 vyjadrené ako percentuálny podiel z oprávnených mzdových nákladov,[[15]](#footnote-15)) ak sú splnené podmienky podľa osobitného predpisu.[[16]](#footnote-16))
7. Maximálny rozdiel medzi hodnotou nehnuteľného majetku stanovenou znaleckým posudkom a hodnotou prevodu nehnuteľného majetku, nesmie v okresoch jednotlivých regiónov Slovenskej republiky presiahnuť hodnoty podľa prílohy č. 8 vyjadrené ako percentuálny podiel z hodnoty nehnuteľného majetku stanovenej znaleckým posudkom.
8. Maximálny rozdiel medzi hodnotou nájmu nehnuteľného majetku stanovenou znaleckým posudkom a hodnotou nájmu nehnuteľného majetku, nesmie v okresoch jednotlivých regiónov Slovenskej republiky presiahnuť hodnoty podľa prílohy č. 9 vyjadrené ako percentuálny podiel z hodnoty nájmu nehnuteľného majetku stanovenej znaleckým posudkom.

V prípade investičných zámerov v priemyselnej výrobe kombinovanej s technologickým centrom sa maximálna výška jednotlivých foriem investičnej pomoci posudzuje osobitne pre časť priemyselnej výroby a osobitne pre časť technologického centra.

Prioritné oblasti priemyselnej výroby budú vymedzené na základe Stratégie výskumu a inovácií pre inteligentnú špecializáciu RIS 3.

Prioritné oblasti technologických centier budú vymedzené na základe Stratégie výskumu a inovácií pre inteligentnú špecializáciu RIS 3.

Prioritné oblasti centier podnikových služieb budú vymedzené na základe Stratégie výskumu a inovácií pre inteligentnú špecializáciu RIS 3.

Maximálny podiel obstaraných strojov, prístrojov a zariadení v priemyselnej výrobe, ktoré môžu byť umiestnené v doplnkových miestach realizácie investičného zámeru, nesmie presiahnuť 20 % obstarávacej ceny všetkých obstaraných strojov, prístrojov a zariadení, ktoré sú zahrnuté do oprávnených nákladov investičného zámeru, na ktoré bola investičná pomoc poskytnutá.

1. Podmienky na poskytnutie investičnej pomoci na podporu investičného zámeru v priemyselnej výrobe podľa jednotlivých foriem investičnej pomoci dosahujú v jednotlivých regiónoch Slovenskej republiky hodnoty podľa prílohy č. 1.
2. Podmienky na poskytnutie investičnej pomoci na podporu investičného zámeru v technologickom centre podľa jednotlivých foriem investičnej pomoci dosahujú v jednotlivých regiónoch Slovenskej republiky hodnoty podľa prílohy č. 2.
3. Podmienky na poskytnutie investičnej pomoci na podporu investičného zámeru v centre podnikových služieb podľa jednotlivých foriem investičnej pomoci dosahujú v jednotlivých regiónoch Slovenskej republiky hodnoty podľa prílohy č. 3.

V konaniach začatých a právoplatne neukončených pred 1. aprílom 2018 sa podmienky na poskytnutie investičnej pomoci, maximálna intenzita investičnej pomoci a výška investičnej pomoci v regiónoch Slovenskej republiky, posudzujú podľa doterajších predpisov.

Toto nariadenie nadobúda účinnosť 1. apríla 2018.

Príloha č. 1

k nariadeniu vlády č. .... /2018 Z. z.

PODMIENKY NA POSKYTNUTIE INVESTIČNEJ POMOCI
V  PRIEMYSELNEJ VÝROBE



Príloha č. 2

k nariadeniu vlády č. ..../2018 Z. z.

PODMIENKY NA POSKYTNUTIE INVESTIČNEJ POMOCI
V TECHNOLOGICKOM CENTRE



Príloha č. 3

k nariadeniu vlády č. ..../2018 Z. z.

PODMIENKY NA POSKYTNUTIE INVESTIČNEJ POMOCI
V  CENTRE PODNIKOVÝCH SLUŽIEB



Príloha č. 4

k nariadeniu vlády č. ..../2018 Z. z.

MAXIMÁLNA INTENZITA INVESTIČNEJ POMOCI V REGIÓNOCH SR



Príloha č. 5

k nariadeniu vlády č. ..../2018 Z. z.

MAXIMÁLNA VÝŠKA DOTÁCIE DLHODOBÝ HMOTNÝ MAJETOK A DLHODOBÝ NEHMOTNÝ MAJETOK V REGIÓNOCH SR



Príloha č. 6

k nariadeniu vlády č. ..../2018 Z. z.

MAXIMÁLNA VÝŠKA ÚĽAVY NA DANI Z PRÍJMOV V REGIÓNOCH SR



Príloha č. 7

k nariadeniu vlády č. ..../2018 Z. z.

MAXIMÁLNA VÝŠKA PRÍSPEVKU NA VYTVORENÉ NOVÉ PRACOVNÉ MIESTA V REGIÓNOCH SR



Príloha č. 8

k nariadeniu vlády č. ..../2018 Z. z.

Maximálny rozdiel medzi hodnotou nehnuteľného majetku stanovenou znaleckým posudkom a hodnotou prevodu nehnuteľného majetku v regiónoch SR



Príloha č. 9

k nariadeniu vlády č. ..../2018 Z. z.

Maximálny rozdiel medzi hodnotou nájmu nehnuteľného majetku stanovenou znaleckým posudkom a hodnotou nájmu nehnuteľného majetku v regiónoch SR



1. ) Článok 107 ods. 3 písm. a) a c) Zmluvy o fungovaní Európskej únie. [↑](#footnote-ref-1)
2. ) § 9 ods. 2 zákona Národnej rady Slovenskej republiky č. 221/1996 Z. z. o územnom a správnom usporiadaní Slovenskej republiky. [↑](#footnote-ref-2)
3. ) § 9 ods. 3 zákona Národnej rady Slovenskej republiky č. 221/1996 Z. z. [↑](#footnote-ref-3)
4. ) § 9 ods. 4 zákona Národnej rady Slovenskej republiky č. 221/1996 Z. z. [↑](#footnote-ref-4)
5. ) § 9 ods. 5 zákona Národnej rady Slovenskej republiky č. 221/1996 Z. z. [↑](#footnote-ref-5)
6. ) § 9 ods. 6 zákona Národnej rady Slovenskej republiky č. 221/1996 Z. z. [↑](#footnote-ref-6)
7. ) § 9 ods. 8 zákona Národnej rady Slovenskej republiky č. 221/1996 Z. z. [↑](#footnote-ref-7)
8. ) § 9 ods. 7 zákona Národnej rady Slovenskej republiky č. 221/1996 Z. z. [↑](#footnote-ref-8)
9. ) § 5 písm. o) zákona č. ....../2018 Z. z. o regionálnej investičnej pomoci a o zmene a doplnení niektorých zákonov. [↑](#footnote-ref-9)
10. ) § 2 ods. 1 zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov. [↑](#footnote-ref-10)
11. ) Čl. 2 ods. 1 prílohy I nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26. 6. 2014) v platnom znení. [↑](#footnote-ref-11)
12. ) § 6 ods. 1 písm. a) zákona č. ......./2018 Z. z. [↑](#footnote-ref-12)
13. ) § 6 ods. 1 zákona č. ......./2018 Z. z. [↑](#footnote-ref-13)
14. ) § 30a zákona č. 595/2003 Z. z. o dani z príjmov v znení neskorších predpisov. [↑](#footnote-ref-14)
15. ) § 6 ods. 1 písm. b) zákona č. ......../2018 Z. z. [↑](#footnote-ref-15)
16. ) § 53d zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov. [↑](#footnote-ref-16)